Ιωάννης Πάντος

Ο Ιωάννης Πάντος (1890 - 1951) ήταν Έλληνας πολιτικός.

Βιογραφικά στοιχεία 

Γεννήθηκε στη Ζαγορά Πηλίου και ήταν γιος του Αποστόλου Πάντου. Σπούδασε ιατρική στη Γερμανία και ειδικεύτηκε στη μαιευτική. Υπήρξε, μάλιστα, γιατρός των ανακτόρων κατά την περίοδο 1920 - 1922. Διετέλεσε επίσης πρόεδρος της κοινότητας της Ζαγοράς. 

Εξελέγη βουλευτής, με την υποστήριξη του Λαϊκού Κόμματος, Λάρισας στις εκλογές του 1935 και επανεξελέγη βουλευτής Λάρισας, με το Λ.Κ., στις 19 Σεπτεμβρίου 1946, αντί του αποβιώσαντος Ξενοφόντος Ριζόπουλου.

Παραπομπές 

Βουλευτές Λάρισας
Βουλευτές εκλεγμένοι με το Λαϊκό Κόμμα